“Die heuning was my brood en botter wat nou gesteel is. Hulle vat die kos uit my mond.” het Mathilda Crous (67) aan Beeld gesê. Sy en haar man, Wiekie, bedryf sedert 1992 ‘n byboerdery en verkoop die heuning in groot maat. Die korwe is gehou in ’n leë murasie op ’n plaas sowat ’n kilometer van die egpaar se huis in Vaalpark, Sasolburg.
Die paartjie gaan hulle egter nie deur die rooftog laat onderkry nie. Hulle hoop om binnekort weer van voor af te begin, dié keer agter slot en grendel.